cyanic-selkie/wikianc huggingface dataset:
วิกิพีเดียภาษาแฟโร
วิกิพีเดียภาษาแฟโร เป็นสารานุกรมวิกิพีเดียที่จัดทำขึ้นในภาษาแฟโร ปัจจุบันวิกิพีเดียภาษาแฟโรมีบทความมากกว่า 11,039 บทความ (2015)
วัดสว่างอารมณ์ (จังหวัดภูเก็ต)
วัดสว่างอารมณ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลราไวย์ อำเภอเมืองภูเก็ต จังหวัดภูเก็ต มีที่ดินตั้งวัดเนื้อที่ 24 ไร่ 3 งาน 93 ตารางวา มีที่ธรณีสงฆ์ 2 แปลง เนื้อที่ 40 ไร่ 49 ตารางวา
วัดสว่างอารมณ์ หรือ วัดราไวย์ ตั้งวัดเมื่อ พ.ศ. 2485 เริ่มสร้างวัดโดยเริ่มจากพระบุญรอด ธมฺมกาโม ซึ่งเดินธุดงค์มาจากอำเภอไชยา จังหวัดสุราษฎร์ธานี ชาวบ้านศรัทธาจึงได้นิมนต์ให้อยู่และสร้างที่พักสงฆ์ถวาย ได้รับพระราชทานวิสุงคามสีมาครั้งหลังเมื่อวันที่ 5 พฤศจิกายน พ.ศ. 2509 เขตวิสุงคามสีมากว้าง 20 เมตร ยาว 30 เมตร ได้ผูกพัทธสีมาเมื่อวันที่ 18 เมษายน พ.ศ. 2513 ในด้านการศึกษาได้เปิดสอนพระปริยัติธรรมเริ่มมาตั้งแต่ พ.ศ. 2462 นอกจากนั้นทางวัดยังให้ทางราชการสร้างโรงเรียนประถมศึกษาในที่ดินประมาณ 4 ไร่ ซึ่งประกอบด้วยอาคารเรียน 6 หลัง บ้านพักครู 2 หลัง ห้องสมุด 1 หลังและสถานพยาบาลอีก 1 หลัง
อาคารเสนาสนะที่สำคัญ ได้แก่ อุโบสถกว้าง 8 เมตร ยาว 18 เมตร สร้างเมื่อ พ.ศ. 2509 ศาลาการเปรียญกว้าง 12 เมตร ยาว 22 เมตร สร้างเมื่อ พ.ศ. 2468 เป็นอาคารคอนกรีตถาวร วิหารกว้าง 6 เมตร ยาว 12 เมตร กุฏิสงฆ์จำนวน 6 หลัง เป็นอาคารคอนกรีตถาวรและครึ่งตึกครึ่งไม้ ศาลาบาตร ศาลาตั้งศพบำเพ็ญกุศล ฌาปนสถานและหอระฆัง สำหรับปูชนียวัตถุมีพระประธานพระเพลากว้าง 2 เมตร รวมถึงมีพระพุทธรูปอื่นอีก 5 องค์ ขนาดพระเพลากว้าง 1 เมตร เท่ากันหมด
อำเภอสองพี่น้อง
สองพี่น้อง เป็นอำเภอหนึ่งของจังหวัดสุพรรณบุรี
ที่ตั้งและอาณาเขต
อำเภอสองพี่น้องตั้งอยู่ตอนใต้สุดของจังหวัด มีอาณาเขตติดต่อกับอำเภอข้างเคียงดังนี้
การปกครองส่วนภูมิภาค
อำเภอสองพี่น้องแบ่งเขตการปกครองย่อยออกเป็น 15 ตำบล 140 หมู่บ้าน ได้แก่
การปกครองส่วนท้องถิ่น
ท้องที่อำเภอสองพี่น้องประกอบด้วยองค์กรปกครองส่วนท้องถิ่น 16 แห่ง ได้แก่
พระเจ้าออสการ์ที่ 1 แห่งสวีเดน
พระเจ้าออสการ์ที่ 1 แห่งสวีเดน (Oscar I; 4 กรกฎาคม ค.ศ. 1799 – 8 กรกฎาคม ค.ศ. 1859) เป็นพระมหากษัตริย์แห่งสวีเดนและนอร์เวย์ระหว่าง ค.ศ. 1844–1859 ฌ็อง-บาติสต์ แบร์นาด็อต พระบิดาของพระองค์ได้รับเลือกเป็นมกุฎราชกุมารแห่งสวีเดน พระบิดาของพระองค์เป็นพระมหากษัตริย์พระองค์แรกจากราชวงศ์แบร์นาด็อต พระเจ้าออสการ์ที่ 1 ครองราชย์หลังจากที่พระบิดาสวรรคต เป็นพระมหากษัตริย์พระองค์ที่สองจากราชวงศ์แบร์นาด็อต
โรงเรียนเบญจมเทพอุทิศจังหวัดเพชรบุรี
โรงเรียนเบญจมเทพอุทิศจังหวัดเพชรบุรี เป็นโรงเรียนมัธยมศึกษาขนาดใหญ่พิเศษ ประจำจังหวัดเพชรบุรี รับนักเรียนแบบสหศึกษา เปิดทำการเรียนการสอนในระดับชั้นมัธยมศึกษาปีที่ 1 - 6 ชื่อเดิม โรงเรียนสตรีเพชรบุรีเบ็ญจมเทพอุทิศ
ประวัติ
ใน พ.ศ. 2453 ราษฎรจังหวัดเพชรบุรี ได้ร่วมกันบริจาคเงิน จำนวน 2,700 บาท เพื่อจัดสร้างพระบรมรูปพระบาทสมเด็จพระจุลจอมเกล้าเจ้าอยู่หัว เพื่อเป็นอนุสรณ์ไว้ที่พระราชวังรามราชนิเวศน์ (วังบ้านปืน) แต่ยังไม่ทันได้สร้าง พระบาทสมเด็จพระจุลจอมเกล้าเจ้าอยู่หัว รัชกาลที่ 5 ก็ได้เสด็จสวรรคตในวันที่ 23 ตุลาคม พ.ศ. 2453 ลงเสียก่อน
มหาอำมาตย์ตรีพระยาเพชรพิไสยศรีสวัสดิ์ ซึ่งเป็นข้าหลวงประจำจังหวัดเพชรบุรีในขณะนั้น จึงได้ขอพระราชทานเงินบริจาคจำนวนดังกล่าว มาสร้างเป็นโรงเรียนสตรีประจำจังหวัดขึ้น โดยพระบาทสมเด็จพระมงกุฎเกล้าเจ้าอยู่หัว ได้ทรงพระกรุณาโปรดเกล้าฯ พระราชทานนามโรงเรียนว่า เบญจมเทพอุทิศ อันเป็นมงคลนาม เพื่ออุทิศวิทยาทานทูลเกล้าถวายแด่พระบาทสมเด็จพระจุลจอมเกล้าเจ้าอยู่หัว โรงเรียนจึงมีชื่อเดิมว่า โรงเรียนสตรีเพชรบุรีเบ็ญจมเทพอุทิศ ได้เปิดทำการเรียนการสอนครั้งแรก เมื่อวันที่ 1 สิงหาคม พ.ศ. 2460
ใน พ.ศ. 2473 สมเด็จพระเจ้าพี่นางเธอ เจ้าฟ้าวไลยอลงกรณ์ กรมหลวงเพชรบุรีราชสิรินธร ได้พระราชทานเงินส่วนพระองค์จำนวน 6,000 บาท เพื่อรื้ออาคารเดิม และก่อสร้างอาคารใหม่ที่เดิม นอกจากนี้ยังพระราชทานเงินส่วนพระองค์จำนวน 2,000 บาท เพื่อจัดซื้ออุปกรณ์เพิ่มเติม
ใน พ.ศ. 2498 โรงเรียนได้ย้ายมา ณ ที่ตั้งปัจจุบัน อันเป็นที่ดินทรัพย์สินส่วนพระมหากษัตริย์ เนื้อที่ 36 ไร่ 1 งาน 76 ตารางวา และใช้ชื่อใหม่ว่า  โรงเรียนเบญจมเทพอุทิศจังหวัดเพชรบุรี  เรื่อยมาจนถึงปัจจุบัน
พระอนุสาวรีย์
พระอนุสาวรีย์ สมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร เป็นพระรูปยืนเต็มพระองค์ สูง 170 เซนติเมตร หล่อด้วยโลหะรมดำ ประดิษฐาน ณ บริเวณประตูทางเข้าโรงเรียนเบญจมเทพอุทิศจังหวัดเพชรบุรี ประดิษฐานบนพระแท่นหินอ่อนสีขาว ต่อมา ได้มีการปรับปรุงโดยรอบบริเวณพระอนุสาวรีย์ โดยเปลี่ยนพื้นโดยรอบเป็นหินแกรนิตทั้งหมด และได้ประดิษฐานบนพระแท่นหินอ่อนสีขาวองค์ใหม่จนถึงปัจจุบัน อีกทั้ง ยังยกพื้นให้สูงขึ้นจากเดิม พร้อมทั้งประดับไฟเพิ่มแสงสว่าง อันเนื่องมาจาก เดิมโดยรอบบริเวณจะมืดมากในช่วงกลางคืน นอกจากนี้ ยังจัดสวนดอกไม้ไว้รอบพระอนุสาวรีย์ด้วย
ข้อมูลอาคารเรียนทั้งหมดในโรงเรียน
อาคารเรียน จำนวน ๙ หลัง ได้แก่
อาคาร ๑        เป็นอาคาร ๒ ชั้นใช้เป็นห้องเรียนจำนวน  ๑๐ ห้อง  ห้องพักครู ๒ ห้อง และห้องอื่นๆ เช่น ห้องผู้อำนวยการ ห้องประชุมรัตนา เชาว์ปรีชา สำนักงาน-อำนวยการ หอจดหมายเหตุ สำนักงานกลุ่มบริหารงานทั่วไป สำนักงานกลุ่มอาคารสถานที่และสิ่งแวดล้อม สำนักงานกลุ่มแผนและพัฒนา (ห้องปิติพัฒนะโฆษิต ) ห้องเรียนรวม (ห้องรำไพ เลี้ยงจันทร์) ศูนย์ให้คำปรึกษาห้องพัสดุ และห้องน้ำครู ๒ ห้อง
อาคาร ๒       (อาคารเฟื้องฟ้า อุทิศ รุ่งธีระ) เป็นอาคาร ๒ ชั้น ใช้เป็นห้องกิจกรรมพัฒนาผู้เรียน ศูนย์บริการเอกสารการพิมพ์ ห้องเรียนจำนวน ๕ ห้อง และห้องน้ำนักเรียนจำนวน ๒๐ ห้อง
อาคาร ๓       (หอสมุด) เป็นอาคารทรงไทยชั้นเดียว สร้างด้วยเงินบริจาค ใช้เป็นห้องพิพิธภัณฑ์ของโรงเรียน (กำลังดำเนินการจัดทำ)
อาคาร ๔       เป็นอาคาร ๓ ชั้น ใช้เป็นห้องเรียนจำนวน ๙ ห้อง และห้องอื่นๆ เช่น ห้อง EP ห้องประชุมศรีเบญจม์ สำนักงานกลุ่มบริหารวิชาการ ห้องปฏิบัติการภาษา กลุ่มสาระฯ ภาษาต่างประเทศ ศูนย์ภาษาอังกฤษ ศูนย์ภาษาฝรั่งเศส ศูนย์ภาษาจีน  ห้องทะเบียน ห้อง ๘ เหลี่ยม (รำไพ เลี้ยงจันทร์) ห้องวัดผล ห้องศูนย์ EP ห้องปฏิบัติการคุณแม่บุญรวม เสนาดิศัย และห้องน้ำครู ๒ ห้อง
อาคาร ๕       เป็นอาคาร ๓ ชั้น ใช้เป็นห้องเรียนจำนวน ๑๒ ห้อง และห้องอื่นๆ เช่น ห้องพักครูกลุ่มสาระฯ วิทยาศาสตร์ ห้องเรียนสีเขียว ห้องวชิรเบญจม์ ศูนย์ฯ วิทยาศาสตร์  ห้องโครงงานวิทยาศาสตร์ ห้อง Smart Classroom เคมี ชีววิทยา ฟิสิกส์  ห้องซ่อมสร้างอุปกรณ์วิทยาศาสตร์ และห้องน้ำครู ๒ ห้อง
อาคาร ๖        เป็นอาคาร ๓ ชั้น ใช้เป็นห้องเรียนจำนวน ๑๕ ห้อง และห้องอื่นๆ เช่น ห้องพักครูกลุ่มสาระฯ สังคมศึกษา ศูนย์ฯสังคมศึกษา ศูนย์ธรรมปฏิบัติ ศูนย์ฯภาษาไทย ห้องพักครูกลุ่มสาระฯ ภาษาไทยศูนย์ธรรมปฏิบัติ และห้องน้ำครู ๒ ห้อง
อาคาร ๗       (อาคารนางสาวอัมพร บุญประคอง) เป็นอาคาร ๓ ชั้น สร้างด้วยเงินบริจาค ใช้เป็นห้องเรียนจำนวน ๑๐ ห้อง และห้องอื่นๆ เช่น ห้องประชุม อุบล ชาญใช้จักร    ห้อง Smart classroom วิชาคณิตศาสตร์ ห้องพักครูกลุ่มสาระฯ คณิตศาสตร์     ศูนย์คณิตศาสตร์ ห้องน้ำครู ๒ ห้อง และห้องน้ำนักเรียน ๒ ห้อง
อาคาร ๘     (อาคารบุญรวม เสนาดิศัย) เป็นอาคาร ๓ ชั้น สร้างด้วยเงินบริจาค ใช้เป็นห้องเรียนและห้องอื่น ๆ เช่น ห้องประชุมห้องประชุมนางสาวอัมพร บุญประคอง ธนาคารโรงเรียน ห้องศูนย์พัฒนาการเรียนการสอนวิชาคณิตศาสตร์ Smart Classroom ๒ (ห้องเหรียญเพชร ตาลวันนา) ห้องปฏิบัติการดนตรีไทยเทียนชัย ปิติพัฒนะโฆษิต ห้องดนตรีสากล ๑ ห้องดนตรีสากล ๒ ห้องนาฏศิลป์ ห้องปฏิบัติการคอมพิวเตอร์เทียนชัย ปิติพัฒนะโฆษิต ห้องเรียนคอมพิวเตอร์ ๔ ห้อง และห้องน้ำ ๗ ห้อง
ท่าอากาศยานนานาชาติหนานหนิงอู๋ซู
ท่าอากาศยานนานาชาติหนานหนิงอู๋ซู ( IATA : NNG, ICAO : ZGNN ) เป็นท่าอากาศยานที่ให้บริการนครหนานหนิงเมืองเอกของเขตปกครองตนเองกว่างซีจ้วง ประเทศจีน ตั้งอยู่ห่าง 32 กิโลเมตร (20 ไมล์) ทางตะวันตกเฉียงใต้จากใจกลางเมือง สนามบินสร้างขึ้นในปี พ.ศ. 2505 โดยมีการปรับปรุงในปี พ.ศ. 2533 อาคารผู้โดยสาร 2 เปิดเมื่อวันที่ 25 กันยายน พ.ศ. 2557 มีพื้นที่ 189,000 ตารางเมตร (2,030,000 ตารางฟุต) ได้รับการออกแบบเพื่อรองรับผู้โดยสาร 16 ล้านคนต่อปี โดยในปี 2545 มีจำนวนผู้โดยสารถึง 1 ล้านคน และเพิ่มเป็น 2 ล้านคนในปี 2549 และในปี 2559 มีผู้โดยสาร 11.56 ล้านคนใช้ท่าอากาศยานแห่งนี้
ประวัติในช่วงสงครามโลกครั้งที่ 2
ในช่วงสงครามโลกครั้งที่ 2 ท่าอากาศยานนี้เป็นที่รู้จักในชื่อสนามบินหนานหนิง (Nanning Airfield) ซึ่งดำเนินการโดยกองทัพอากาศทหารบกสหรัฐ (กองทัพอากาศที่สิบสี่) เป็นส่วนหนึ่งของการรณรงค์ป้องกันประเทศจีน (พ.ศ. 2485–2488) สนามบินถูกใช้งานโดยหน่วยลาดตระเวนเป็นหลัก ซึ่งใช้เครื่องบินลาดตระเวน ล็อกฮีด พี-38 ไลท์นิง ไม่ติดอาวุธ บินถ่ายภาพเหนือดินแดนที่ญี่ปุ่นยึดครอง และเผยแพร่ข้อมูลให้กับหน่วยรบ กองบินพิเศษของฝูงบินขับไล่และทิ้งระเบิดยังปฏิบัติการจากสนามบินเป็นครั้งคราว พร้อมกับเป็นจุดรับส่งเสบียงสำหรับฝูงบินขนส่งยุทธปัจจัย 2d ซึ่งทิ้งเสบียงและยุทโธปกรณ์ทางอากาศให้กับกองกำลังภาคพื้นดินในแนวหน้า ในตอนท้ายของสงครามการขนส่งยังรวมถึงการลำเลียงคน ม้า และล่อ ไปยังสนามบิน สหรัฐยุติการใช้งานสนามบินในสิ้นเดือนตุลาคม พ.ศ. 2488
เรกูล่า โชว์
เรกูล่า โชว์ เป็นการ์ตูนทางช่องการ์ตูนเน็ตเวิร์ก ออกอากาศตอนแรกวันที่ 6 กันยายน พ.ศ. 2553 - ตอนสุดท้ายวันที่ 16 มกราคม พ.ศ. 2560
Mordecai
นกบลูเจย์ ตัวละครเอกของเรื่องที่ 1 ทำงานเป็นลูกจ้างในสวน เคยมีแฟนอยู่สองชื่อ Margaret และ CJ และมีแฟนและภรรยาชื่อ Stef
Benson Dunwoody
เครื่องกัมบอล ผู้จัดการสวน เคยมีแฟนชื่อ Audrey และมีแฟนและภรรยาชื่อ Pam
Pops/Mega Kranus
ลูกบุญธรรมของ Mr. Maellard อาศัยอยู่ในสวน มีน้องชายชื่อ Anti-Pops
Skips
เยติ ทำงานให้สวน เคยมีแฟนชื่อ Mona
Muscle Man
เพื่อนซี้ของ High Five Ghost ทำงานในสวน มีแฟนแและภรรยาชื่อ Starla
High Five Ghost
ผี เพื่อนซี้ของ Muscle Man ทำงานในสวน มีน้องชายชื่อ Low Five Ghost มีแฟนแและภรรยาชื่อ Celia
Thomas/Nikolai
แพะ เด็กฝึกงานของสวน
Margaret
นกโรบินอเมริกัน แฟนคนแรกของ Mordecai
Audrey
แฟนของ Benson Dunwoody
Starla
แฟนและภรรยาของ Muscle Man
Mr. Maellard
เจ้าของสวน
CJ
มนุษย์เมฆ แฟนคนที่สองของ Mordecai
Eileen
แฟนและภรรยาของ Rigby
Anti-Pops/Malum Kranus
ศัตรูหลักในซีซันท้ายๆ และเป็นน้องชายของ Pops
Gene
ผู้จัดการสวนคู่แข่ง
Family Outing ครอบครัวตัวเก่ง
Family Outing Season 1 (ครอบครัวตัวเก่ง ฤดูกาลที่ 1)
Family Outing ครอบครัวตัวเก่ง (패밀리가 떴다, Family Outing หรือ Family's Here) เป็นรายการวาไรตี้ของประเทศเกาหลีใต้โดยเป็นการอาศัยอยู่ร่วมกันของแฟมิลี่ซึ่งประกอบไปด้วย พิธีกร ดารา และนักร้องชื่อดัง เป็นรายการในช่วงเวลา Good Sunday (เป็นช่วงเวลาเดียวกับที่เคยเป็นของรายการ เอกซ์แมน ปริศนาเขาคือใคร) ของสถานีโทรทัศน์เอสบีเอส ที่ออกอากาศทุกวันอาทิตย์เวลา 17.30 - 19.00 น. (ตามเวลาประเทศเกาหลีใต้) โดยรายการในแต่ละตอนนั้นจะให้เหล่าสมาชิกแฟมิลี่ออกไปใช้ชีวิตในแถบชนบทของเกาหลีใต้ โดยทำหน้าที่และภารกิจตามที่เจ้าของบ้านได้สั่งการเอาไว้ทั้งหมด (โดยเจ้าของบ้านที่แท้จริงจะได้ออกไปพักผ่อนตากอากาศแบบไม่รู้ลืม) และมีการแข่งขันสนุกสนานมากมาย รวมทั้งมีแขกรับเชิญพิเศษมาร่วมไปกับสมาชิกแฟมิลี่เสมอ ๆ
รายการ Family Outing ออกอากาศที่ประเทศเกาหลีใต้ครั้งแรกเมื่อวันที่ 15 มิถุนายน ค.ศ. 2008 จนถึงปัจจุบัน ส่วนในประเทศไทยออกอากาศทางสถานีโทรทัศน์เคเบิล ทรูวิชั่นส์ ช่อง ทรูเอกซ์ไซต์ (ระบบอนาล็อกช่องที่ 18, ระบบดิจิทัลช่องที่ 62) ทุกวันอาทิตย์ เวลา 20.00 น. (ตามเวลาในประเทศไทย) ออกอากาศครั้งแรกเมื่อวันที่ 10 พฤษภาคม ค.ศ. 2009 โดยใช้ชื่อไทยว่า ครอบครัวตัวเก่ง
หลังจากที่พิธีกรของรายการอย่าง ยูเจซอก ประกาศถอนตัวออกจากเป็นหนึ่งในสมาชิกของรายการ รวมทั้งสัญญาระหว่างผู้สร้างรายการและสถานีโทรทัศน์กำลังจะสิ้นสุดลง ทำให้ต้องดำเนินมาถึงจุดสุดท้ายของรายการ ตัวแทนจากช่องเอสบีเอส ออกมาประกาศยุติการถ่ายทำรายการ Family Outing ฤดูกาลที่ 1 อย่างเป็นทางการ หลังจากที่สร้างความสนุกสนานและเสียงหัวเราะ รวมทั้งมีเรตติ้งที่ดีเสมอมา โดยจะมีกำหนดออกอากาศจนถึงเดือนมกราคม ค.ศ. 2010 นี้ ซึ่งรวมทั้งหมดแล้วครอบครัวตัวเก่งฤดูกาลที่ 1 ได้ออกอากาศไปทั้งสิ้น 41 ตอน หรือ 82 วันออกอากาศ (ไม่รวมตอนอำลาเฉพาะกิจต่างๆ)
สมาชิกของแฟมิลี่
ในทุกสัปดาห์จะมีศิลปินดารานักร้องเข้าร่วมเป็นหนึ่งในสมาชิกใหม่ของแฟมิลี่เป็นประจำทุกสัปดาห์ เขาหรือเธอจะต้องร่วมทำภารกิจและใช้ชีวิตอยู่ร่วมกันกับสมาชิกแฟมิลี่ตลอดทั้งรายการ
ในเดือนพฤษภาคม ค.ศ. 2009 ทางช่องเอสบีเอส แถลงการณ์ว่า สมาชิกของแฟมิลี่ ปาร์คเยจิน และ ลีชอนฮี ได้ขอถอนตัวออกไปเนื่องจากครบวาระสัญญา 1 ปีและพวกเขามีตารางงานที่แน่น ทำให้ขอถอนตัวออกไปจากรายการในที่สุด รายการตอนที่ 52 - 53 จึงเป็นตอนพิเศษเลี้ยงส่งและอำลาพวกเขาเป็นครั้งสุดท้ายในฐานะสมาชิกของแฟมิลี่
ในเดือนสิงหาคม ค.ศ. 2009 คังแดซอง หนึ่งในสมาชิกของแฟมิลี่ประสบอุบัติเหตุระหว่างการเดินทางกลับหลังจากการถ่ายทำเสร็จในตอนที่ 62 - 63 (คิมฮยอนจุงเป็นสมาชิกรับเชิญ) ทำให้เขาได้รับบาดเจ็บสาหัสและต้องได้รับการเก็บรักษาตัวหลังจากการผ่าตัดเป็นเวลา 4 สัปดาห์ ทำให้เขาต้องงดการถ่ายทำรายการไปชั่วคราว โดยคังแดซองได้รักษาตัวหายเป็นปกติและกลับมาถ่ายทำรายการได้ในตอนที่ 68 - 69 (ฮาจีวอนเป็นสมาชิกรับเชิญ)
ในเดือนพฤศจิกายน ค.ศ. 2009 พิธีกรของรายการอย่าง ยูเจซอก ประกาศถอนตัวจากการเป็นพิธีกรของรายการ หลังจากครบวาระตามสัญญาที่ทำเอาไว้ และไม่ได้มีการเซ็นสัญญาต่ออีกใดใด ส่วนอีกเหตุผลคือเขาต้องการให้เวลากับชีวิตครอบครัวเนื่องจากภรรยาสาวของเขากำลังตั้งครรภ์ได้ 5เดือนอยู่ในขณะนั้น โดยได้บันทึกเทปรายการครั้งสุดท้ายในเดือนมกราคม ค.ศ. 2010 พร้อมกันนั้นนางเอกสาว ปาร์คชียอน ก็ประกาศถอนตัวจากการเป็นหนึ่งในสมาชิกของรายการตามกัน เนื่องจากเหตุผลทางด้านสุขภาพของเธอ โดยรายการตอนสุดท้ายของเธอคือตอนที่ 73 (ปาร์ค ซานดารา เป็นสมาชิกรับเชิญ)
ในเดือนกุมภาพันธ์ ค.ศ. 2010 สมาชิกของแฟมิลี่ฤดูกาลที่ 1 ได้หมดหน้าที่ได้ร่วมทำกิจรรมส่งท้ายกันในตอนที่ 83 และ 84 รวมทั้ง แฟมิลี่ อวอร์ดส ในตอนที่ 85 ด้วย และหลังจากนั้นสมาชิกของแฟมิลี่ฤดูกาลที่ 2 ก็เข้ามารับหน้าที่ต่อนับตั้งแต่ตอนที่ 86 เป็นต้นไป โดยรูปแบบรายการและกิจกรรมจะแตกต่างออกไปจากเดิมอย่างสิ้นเชิง ซึ่งตอนที่ 86 ได้เริ่มออกอากาศวันที่ 21 กุมภาพันธ์ ค.ศ. 2010
Family Outing Season 2 (ครอบครัวตัวเก่ง ฤดูกาลที่ 2)
Family Outing 2 ครอบครัวตัวเก่ง 2 (패밀리가 떴다 2, Family Outing 2 หรือ Family's Here 2) เป็นรายการวาไรตี้ฤดูกาลที่ 2 ต่อจาก ครอบครัวตัวเก่งฤดูกาลที่ 1 โดยมีการปรับเปลี่ยนรูปแบบรายการและสมาชิกแฟมิลี่ซึ่งประกอบไปด้วย พิธีกร ดารา และนักร้องชื่อดังทั้งหมด โดยเริ่มออกอากาศที่ประเทศเกาหลีใต้ครั้งแรกเมื่อวันที่ 21 กุมภาพันธ์ ค.ศ. 2010
โดยในฤดูกาลใหม่นี้ รูปแบบของรายการได้เปลี่ยนแปลงไปอย่างสิ้นเชิง แต่ยังเป็นการนำเอาศิลปิน นักแสดง นักร้อง หรือบุคคลจากวงการบันเทิงชั้นนำ มาอาศัยอยู่ร่วมกันภายใต้ชายคาเดียวกันเช่นเดิม แต่ในฤดูกาลใหม่นี้จะไม่มีพิธีกรหลักที่เป็นผู้นำทุกอย่าง จะให้สมาชิกแฟมิลี่คัดเลือก ผู้นำครอบครัว (Family Leader) กันเป็นประจำทุกสัปดาห์ (หมายถึงทุกตอน) โดยผู้นำครอบครัวจะมีสิทธิ์ออกคำสั่งเหนือจากสมาชิกทั่วไป ทั้งทำงานหนัก ทำอาหาร หรือทำงานบ้าน
หลังจากที่รายการได้ออกอากาศไปร่วมระยะเวลา 3 เดือน ต้องประสบกับปัญหาความนิยมของรายการตกต่ำลงอย่างหนัก จึงทำให้รายการต้องปรับปรุงรูปแบบของรายการ โดยนำการเชื้อเชิญสมาชิกรับเชิญมาเช่นเดียวกับฤดูกาลที่ 1 แต่เพิ่มจำนวนมากขึ้น จากเดิมที่จะรับเชิญมาครั้งละ 1-2 คน แต่สำหรับในรูปแบบรายการใหม่นี้ จะเป็นการเชิญสมาชิกรับเชิญเป็นกลุ่มใหญ่ เช่น วงโซนยอชิแดทั้ง 9 คน หรือวงวันเดอร์เกิร์ล ทั้ง 5 คน เป็นต้น นอกจากนี้ยังเป็นการเชิญสมาชิกจากวงการบันเทิงที่ล้วนแต่ต่างสาขาอาชีพมารวมตัวกันเพื่อทำกิจกรรมกันมากขึ้นอีกด้วย
สมาชิกของแฟมิลี่
ในเดือนกุมภาพันธ์ ค.ศ. 2010 สมาชิกของแฟมิลี่ฤดูกาลที่ 1 ได้หมดหน้าที่ได้ร่วมทำกิจรรมส่งท้ายกันในตอนที่ 83 และ 84 รวมทั้ง แฟมิลี่ อวอร์ดส ในตอนที่ 85 ด้วย และหลังจากนั้นสมาชิกของแฟมิลี่ฤดูกาลที่ 2 จะเข้ามารับหน้าที่ต่อในตอนที่ 86 เป็นต้นไป กับรูปแบบรายการและกิจกรรมที่แตกต่างออกไปจากเดิมอย่างสิ้นเชิง โดยในฤดูกาลที่ 2 เริ่มออกอากาศวันที่ 21 กุมภาพันธ์ ค.ศ. 2010
และหลังจากที่ทำทุกหนทางในการกอบกู้ความนิยมของรายการกลับคืนมา จนเกิดเป็นเสียงวิพากย์วิจารณ์อย่างมากมาย ในท้ายที่สุดทางสถานีโทรทัศน์เอสบีเอส ได้สั่งยกเลิกรายการอย่างทันควัน ในเดือนมิถุนายน ค.ศ. 2010 หลังจากความไม่ประสบความสำเร็จและได้รับเรตติ้งที่ตกต่ำอย่างต่อเนื่องมาตลอดระยะเวลา 5 เดือนนับตั้งแต่ฤดูกาลที่ 2 ได้ออกอากาศเป็นต้นมา จึงทำให้เส้นทางการเดินทางกับ ครอบครัวตัวเก่ง ต้องยุติลงอย่างบริบูรณ์ในฤดูกาลที่ 2 ทั้งนี้นอกจากทางสถานีจะสั่งปลดรายการออกจากผังแล้วนั้น ยังสั่งยกเลิกกิจกรรมการถ่ายทำต่างๆ ของรายการไปพร้อมกันนี้ด้วย ซึ่งทำให้ ครอบครัวตัวเก่ง ฤดูกาลที่ 2 จะสิ้นสุดลงในตอนที่ 17 (ซึ่งเดิมมีแผนจะถ่ายทำต่อเป็นตอนสุดท้าย) โดยไม่มีตอนพิเศษอำลาส่งท้ายรายการอย่างเป็นทางการแต่อย่างใด
เครือข่ายสังคม
เครือข่ายสังคม หมายถึงโครงสร้างทางสังคมที่สร้างขึ้นจากกลุ่มของผู้กระทำ (เช่นปัจเจกบุคคลหรือองค์การ) และความสัมพันธ์ทวิภาคระหว่างผู้กระทำเหล่านี้ ทัศนมิติเครือข่ายสังคมช่วยให้สามารถวิเคราะห์โครงสร้างของหน่วยสังคมทั้งมวลได้อย่างกระจ่างแจ้ง การศึกษาโครงสร้างเหล่านี้ใช้การวิเคราะห์เครือข่ายสังคมเพื่อระบุแบบอย่างท้องถิ่นหรือทั่วโลก ค้นหาหน่วยสังคมที่มีอิทธิพล และตรวจวัดพลวัตของเครือข่าย
เครือข่ายทางสังคม หมายถึงการใช้อินเทอร์เน็ตในการสร้างกลุ่ม เพื่อเป็นแหล่งพบปะสังสรรค์ หรือเพื่อสร้างองค์กรไร้สาย ซึ่งปัจจุบันเว็บไซต์ที่เกี่ยวข้องและได้รับความนิยมอย่างแพร่หลาย เช่น เฟซบุ๊ก ทวิตเตอร์ ไฮไฟฟ์ ไลน์ (โปรแกรมประยุกต์) ผ่านสมาร์ตโฟนมากขึ้น เนื่องจากเทคโนโลยีปัจจุบันสนับสนุนให้การเข้าถึงเครือข่ายผ่านสมาร์ตโฟนทำได้ง่ายขึ้นมาก
เครือข่ายสังคมและการวิเคราะห์เป็นสาขาวิชาสหวิทยาการโดยแท้ อันปรากฏขึ้นจากจิตวิทยาสังคม สังคมวิทยา สถิติศาสตร์ และทฤษฎีกราฟ จอร์จ ซิมเมิล (Georg Simmel) ได้แต่งตำราเกี่ยวกับทฤษฎีเชิงโครงสร้างในสังคมวิทยา เพื่อเน้นให้เห็นถึงพลวัตของความสัมพันธ์ไตรภาคและ "ข่ายโยงใยของการเข้าร่วมกลุ่ม" จาค็อบ โมเรโน (Jacob Moreno) ก็มีชื่อเสียงในเรื่องการพัฒนาผังสังคมมิติ (sociogram) ขึ้นเป็นคนแรกในคริสต์ทศวรรษ 1930 เพื่อศึกษาความสัมพันธ์ระหว่างบุคคล แนวการศึกษาเหล่านี้ถูกทำให้เป็นระเบียบแบบแผนเชิงคณิตศาสตร์ในคริสต์ทศวรรษ 1950 จากนั้นทฤษฎีและวิธีการต่าง ๆ ของเครือข่ายสังคมก็เป็นที่แพร่หลายในสังคมศาสตร์และพฤติกรรมศาสตร์ในคริสต์ทศวรรษ 1980 ปัจจุบันนี้การวิเคราะห์เครือข่ายสังคมเป็นหนึ่งในกระบวนทัศน์หลักของสังคมวิทยาร่วมสมัย และถูกนำไปใช้ในศาสตร์เชิงสังคมและรูปนัยอื่น ๆ อีกจำนวนหนึ่ง นอกจากนี้เครือข่ายสังคมก่อร่างขึ้นเป็นส่วนหนึ่งของสาขาวิชาวิทยาการเครือข่ายที่เพิ่งเริ่มต้น ควบคู่ไปกับเครือข่ายซับซ้อนอื่น ๆ
อ้างอิง
Sosial şəbəkə (internet)
ศาสนาพุทธกับจิตวิทยา
ศาสนาพุทธกับจิตวิทยา (Buddhism and psychology) เหลื่อมกันทั้งในทางทฤษฎีและการปฏิบัติในศตวรรษที่ผ่านมา โดยมีความเกี่ยวข้องกันหลัก ๆ 4 อย่าง คือ
จิตวิทยาเชิงปรากฏการณ์จากศาสนาพุทธ
ศาสนาพุทธเกิดขึ้นกว่า 2,000 ปีก่อนสาขาจิตวิทยา ดังนั้น การตรวจสอบศาสนาพุทธจากมุมมองทางจิตวิทยาจึงเป็นเรื่องสร้างขึ้นในปัจจุบัน ซึ่งเกิดขึ้นเป็นครั้งแรกเมื่อนักอินเดียวิทยาชาวอังกฤษเริ่มแปลคัมภีร์พระอภิธรรมของพุทธเถรวาทจากคัมภีร์บาลีและคัมภีร์สันสกฤต ส่วนผู้นำพุทธวัชรยาน เช่น Chogyam Trungpa และองค์ทะไลลามะที่ 14 ได้ทำงานระยะยาวเพื่อเปรียบเทียบเรื่องทางจิตจากคัมภีร์อภิธรรมกับวิทยาศาสตร์อิงหลักฐานของชาวตะวันตก
ภาพรวมของพระอภิธรรม
คำสอนของพุทธศาสนาที่เก่าแก่ที่สุดอยู่ในคัมภีร์ที่แบ่งออกเป็น 3 ภาคคือพระไตรปิฎก โดยปิฎกที่สามเป็นพระอภิธรรม พระภิกษุโพธิ (Jeffrey Block) ภิกษุเถรวาทสายศรีลังกาชาวอเมริกันผู้เป็นประธานของ Buddhist Publication Society (สมาคมสิ่งตีพิมพ์พุทธ) ให้ภาพรวมของพระอภิธรรมดังต่อไปนี้ คือ "ระบบที่คัมภีร์พระอภิธรรมแสดงอย่างชัดเจนเป็นทั้งปรัชญา จิตวิทยา และจริยธรรมไปพร้อม ๆ กัน ทั้งหมดประสานเป็นโครงสร้างทางดำเนินเพื่อความหลุดพ้น (แต่)ความพยายามเข้าใจธรรมชาติของความจริงที่คัมภีร์แสดง โดยตรงข้ามกับวิทยาศาสตร์แบบคลาสสิกของโลกตะวันตก ไม่ได้เริ่มจากมุมมองของผู้สังเกตการณ์ที่เป็นกลาง ๆ ผู้กำลังมองโลกภายนอก จุดประสงค์หลักของพระอภิธรรมก็เพื่อจะเข้าใจธรรมชาติของประสบการณ์ และดังนั้นความจริงที่สนใจก็คือความจริงที่รับรู้ เพราะเหตุนี้ ส่วนที่เป็นปรัชญาของพระอภิธรรมจึงน้อมไปทางจิตวิทยาเชิงปรากฏการณ์ (phenomenological psychology) เพื่ออำนวยความเข้าใจของความจริงที่ประสบ คัมภีร์จึงเริ่มด้วยการวิเคราะห์จิตอย่างละเอียดพิสดาร เป็นจิตดังที่ปรากฏเมื่อพินิจพิจารณาภายใน คัมภีร์จัดจิตออกเป็นหลายชนิด กำหนดองค์ประกอบและหน้าที่ของแต่ละอย่าง สัมพันธ์ทั้งหมดนั้นกับอารมณ์ของจิต (สิ่งที่จิตรู้) และรูปที่เป็นฐานของจิต และแสดงการเชื่อมต่อกันของจิตประเภทต่าง ๆ กับทั้งจิตด้วยกันเองและกับรูป ที่เป็นกระบวนการก่อประสบการณ์อย่างต่อเนื่อง"
การยอมรับคัมภีร์อภิธรรมทางด้านจิตวิทยาเชิงปรากฏการณ์ของชาวตะวันตก จึงเริ่มต้นเกินกว่าศตวรรษก่อนเพราะงานของนักอินเดียวิทยาชาวอังกฤษ
งานวิชาการของนางไรส์ เดวิดส์ (พ.ศ. 2443)
ในปี พ.ศ. 2443 นักอินเดียวิทยานางแคโรไลน ออกัสตา โฟลีย์ ไรส์ เดวิดส์ พิมพ์ผ่านสำนักพิมพ์สมาคมคัมภีร์บาลี (Pali Text Society) การแปลคัมภีร์แรกของพระอภิธรรมคือคัมภีร์ธัมมสังคณี โดยตั้งชื่อว่า Buddhist Manual of Psychological Ethics (คู่มือพุทธเรื่องจริยธรรมทางจิต) ในอารัมภบทของงานทรงอิทธิพลนี้ ผู้เขียนได้กล่าวว่า "... ปรัชญาชาวพุทธเป็นเรื่องจริยธรรมจากต้นจนจบ ซึ่งเป็นเรื่องที่เถียงไม่ได้ แต่จริยธรรมแบบต่าง ๆ ก็ต่างกันราวกับฟ้าดินในความสำคัญที่ให้ต่อเรื่องของจิตที่นำไปสู่จริยธรรม ชาวพุทธมีความก้าวหน้าบางอย่างในเรื่องจิตที่เกี่ยวกับจริยธรรมยิ่งกว่าอาริสโตเติลเสียอีก เป็นความก้าวหน้าที่ปัจจุบันอาจเรียกได้ว่าเป็นวิทยาศาสตร์ โดยปฏิเสธสมมติฐานเรื่องวิญญาณ (psyche) และอะไรที่ยิ่งกว่านั้น ชาวพุทธพอใจที่จะแยกแยะจิตของบุคคลที่มีจริยธรรม "ตามที่เห็น" ออกเป็นปรากฏการณ์ทางอัตวิสัยที่เชื่อมต่อกันอย่างซับซ้อน กลุ่มของธรรมะที่แยกแยะได้ซึ่งก็คือสภาวะหรือสภาพจิต "เกิดขึ้น" ทุกครั้งกับจิต ตามกฎปัจจยาการที่แน่นอน ทั้งโดยรูปธรรมและนามธรรม ซึ่งโดยที่สุดแล้วเป็นการเกิดโดยเป็นผลของสภาวะที่เกิดขึ้นก่อน ๆ ของจิต ... ดังนั้น ศาสนาพุทธ โดยเริ่มตั้งแต่พัฒนาการยุคต้น ๆ ได้ตั้งตนเพื่อวิเคราะห์และจัดหมวดหมู่ของกระบวนการทางจิตด้วยปัญญาและความหลักแหลมอันยอดเยี่ยม"
การแสดงศาสนาพุทธในแนวจิตวิทยาเป็นสิ่งที่นางไรส์ เดวิดส์ทำต่อเนื่องเป็นทศวรรษ ๆ ดังที่พบได้ในงานปี 2457 และ 2479
Trungpa Rinpoche และสถาบันนาโรปา (2517)
หนังสือของ Trungpa ยังกล่าวถึงลำดับปรากฏการณ์ในระดับนาโนวินาทีที่เกิดการรู้สัมผัสทางกาย โดยใช้แนวคิดในเรื่องขันธ์ 5
ในปี 2517 Trungpa ได้ตั้งสถาบันนาโรปา ปัจจุบันเรียกว่ามหาวิทยาลัยนาโรปา และเริ่มตั้งแต่ปี 2518 มหาวิทยาลัยที่มีการรับรองนี้ได้ให้ปริญญาในสาขา "จิตวิทยาแบบพิจารณา (contemplative psychology)"
ทะไลลามะและการสนทนาเรื่องจิตและชีวิต (2530)
ทุก ๆ สองปีตั้งแต่ปี 2530 องค์ทะไลลามะที่ 14 เทนซิน เกียตโซ ได้ทรงจัดตั้งงานประชุม "จิตและชีวิต (Mind and Life)" สำหรับทั้งพุทธศาสนิกชนและนักวิทยาศาสตร์ เมื่อพิจารณาย้อนหลังถึงการประชุมหนึ่งเช่นนี้ในเดือนมีนาคม 2543 นักจิตวิทยาแดเนียล โกลแมน ให้ข้อสังเกตว่า "ตั้งแต่พุทธกาลในช่วง 5 ทศวรรษก่อนคริสต์ศักราช การวิเคราะห์จิตและการทำงานของจิตเป็นเรื่องสำคัญในการปฏิบัติของสาวกพระพุทธเจ้า วิธีการวิเคราะห์เช่นนี้ได้จัดเป็นระบบในช่วง 1,000 ปีแรกหลังจากทรงปรินิพพาน เป็นระบบเรียกเป็นภาษาบาลีซึ่งเป็นภาษาที่ใช้ในสมัยพุทธกาลว่า พระอภิธรรม ซึ่งหมายความว่า "หลักสอนสุดยอด" พุทธศาสนาทุกนิกายทุกวันนี้จะมีรูปแบบหนึ่งของคำสอนทางจิตวิทยานี้ โดยประกอบกับการขัดเกลาคำสอนของแต่ละนิกาย"
ศาสนาพุทธและจิตวิเคราะห์
ครูสอนการปฏิบัติ ผู้รักษา และนักเขียนรวมทั้ง ไดเซตสึ เทอิทาโร ซูซูกิ, คาร์ล ยุง, เอริก ฟรอมม์, แอลัน วัตส์, Tara Brach, Jack Kornfield, Joseph Goldstein, และ Sharon Salzberg ได้พยายามเชื่อมและรวมจิตวิเคราะห์กับคำสอนจากพุทธศาสนา ทนายอังกฤษนักเขียนหนังสือพุทธคนหนึ่งเรียกการร่วมมือกันในกลางคริสต์ทศวรรษที่ 20 ของนักจิตวิเคราะห์และนักวิชาการทางพุทธศาสนาว่าเป็นการประชุมกันของ "พลังสองอย่างที่มีอำนาจมากที่สุดที่กำลังทำงานในด้านจิตของชาวตะวันตกในปัจจุบัน""
แต่ว่าหลังจากนั้น ผู้ปฏิบัติตามศาสนาพุทธได้แสดงความเป็นห่วงว่า การมองพุทธศาสนาผ่านมุมมองของจิตวิทยาแบบตะวันตกทำให้คำสอนการพ้นทุกข์ของพระพุทธเจ้าเสื่อมลง
ซูซูกิ
คนที่มีอิทธิพลมากที่สุดคนหนึ่งในการเผยแพร่ศาสนาพุทธในโลกตะวันตกก็คือ นักวิชาการพุทธเซนชาวญี่ปุ่น ไดเซตสึ เทอิทาโร ซูซูกิ โดยร่วมมือกับจิตแพทย์ คาร์ล ยุง และนักจิตวิทยา ศ. เอริก ฟรอมม์ และมีอิทธิพลต่อนักปรัชญา มาร์ติน ไฮเดกเกอร์
ซูซุกิและยุง (2491)
นพ. คาร์ล ยุง เขียนคำนำในหนังสือของซูซูกิ คือ ศาสนาพุทธเซนเบื้องต้น (Introduction to Zen Buddhism)
ซึ่งเขาเน้นประสบการณ์การรู้แจ้งที่เซนเรียกว่า ซาโตริ (悟り) ว่าเป็น "การแปรสภาพไปสู่เอกภาพที่ไม่มีอะไรเสมอ" สำหรับนักปฏิบัติแบบเซน และแม้ว่าจะยอมรับถึงความความพยายามที่ไม่สมบูรณ์ของชาวตะวันตกที่จะเข้าใจซาโตริผ่านแนวคิดทางปัญญาของชาวตะวันตก
ซูซูกิและฟรอมม์ (2500)
โดยอ้างการร่วมมือกันระหว่าง นพ. ยุง กับซูซูกิ รวมทั้งความพยายามของคนอื่น นักปรัชญามนุษยนิยมและนักจิตวิเคราะห์ ศ. ดร. เอริก ฟรอมม์ ให้ข้อสังเกตว่า "มีความสนใจที่ชัดเจนและเพิ่มขึ้นในพุทธศาสนาแบบเซนจากบรรดานักจิตวิเคราะห์"
ในปี 2500 ซูซูกิ ดร. ฟรอมม์ และนักจิตวิเคราะห์อื่น ๆ ได้ร่วมมือกันทำเวิ้ร์กฉ้อปเรื่อง "ศาสนาพุทธเซนกับจิตวิเคราะห์" ในเมือง Cuernavaca ประเทศเม็กซิโก ในการเสนอของเขาที่เวิ้ร์กฉ้อป ดร. ฟรอมม์ประกาศว่า "จิตวิเคราะห์เป็นตัวแสดงวิกฤติการณ์ทางจิตวิญญาณของคนตะวันตกโดยเฉพาะ และเป็นการพยายามหาทางออก"
เข้าอ้างว่า ตอนต้นคริสต์ทศวรรษที่ 20 คนไข้จิตวิเคราะห์เสาะหาการรักษาเพราะอาการเหมือนป่วยที่ขัดขวางกิจกรรมทางสังคม แต่โดยกลางทศวรรษ คนไข้โดยมากไม่แสดงอาการอะไรให้ปรากฏ และดำเนินกิจกรรมไปด้วยดี แต่กลับมีปัญหากับ "ความไม่มีชีวิตชีวาของใจ" และว่า "ความทุกข์ที่สามัญคือ ความเหินห่างจากตนเอง จากเพื่อนมนุษย์ และจากธรรมชาติ เป็นความสำนึกว่า ชีวิตกำลังหมดไปเหมือนกับทรายไหลออกจากมือ และตนจะตายอย่างยังไม่ได้ใช้ชีวิต และว่า ตนอยู่ท่ามกลางความอุดมสมบูรณ์แต่กลับไร้ความสุข"
ดร. ฟรอมม์กล่าวต่อไปโดยถอดคำของซูซูกิอย่างกว้าง ๆ ว่า "เซนเป็นศิลปะใน "การเห็นธรรมชาติในตน" เป็นวิธีดำเนิน "จากความเป็นทาสไปสู่อิสระ" เป็นการ "ปลดปล่อยพลังธรรมชาติของตน" ... และกระตุ้นให้เราแสดงสมรรถภาพทาง "ความสุขและความรัก" [...] สิ่งที่กล่าวได้ยิ่งกว่าแน่นอนก็คือความรู้และความสนใจเรื่องเซน สามารถมีอิทธิพลที่ไพบูลย์ต่อและช่วยอธิบายทฤษฎีและเทคนิคทางจิตวิเคราะห์ เซน แม้ว่าจะมีวิธีต่างจากจิตวิเคราะห์ สามารถช่วยทำอะไร ๆ ให้ชัดเจน เพิ่มความรู้เกี่ยวกับธรรมชาติของปัญญา และเพิ่มความเข้าใจว่าการเห็นเป็นอะไร ความคิดสร้างสรรค์เป็นอะไร การข้ามความมัวหมองทางใจและความคิดผิด ๆ ที่เป็นผลที่เลี่ยงไม่ได้จากประสบการณ์ที่มีการแยกกันระหว่างผู้รู้-สิ่งที่รู้"
เดวิด เบรเซียร์
เดวิด เบรเซียร์เป็นนักจิตบำบัดที่ผสมเทคนิคจิตบำบัดกับศาสนาพุทธ เบรเซียร์ได้ชี้ว่ามีคำแปลได้หลายอย่างสำหรับคำบาลีว่าอริยสัจ 4 ซึ่งทำให้เข้าใจสัจจะเหล่านั้นได้ในรูปแบบใหม่ ๆ คำแปลทั่วไปของคำว่า สมุทัย และนิโรธ ก็คือ "เหตุ" และ "ความดับ" เมื่อบวกกับคำแปลของคำว่าทุกข์ จึงเกิดคำอธิบายเหตุของความทุกข์ และความประทับใจว่าทุกข์สามารถกำจัดได้อย่างสิ้นเชิง เบรเซียร์ได้เสนอคำแปลใหม่ ซึ่งตีความอริยสัจ 4 อีกแบบหนึ่ง คือ ในการแปลเช่นนี้ สมุทัยหมายถึงว่า ความยากลำบากที่เป็นปกติของชีวิต (คือทุกข์) จะเกิดพร้อมกับตัณหาหรือความปรารถนา (คือสมุทัย) ว่า ชีวิตควรจะต่างไปจากนี้ นิโรธ หมายถึงการจำกัดตัณหาที่เป็นปฏิกิริยาตามธรรมชาติ ซึ่งไม่สามารถที่จะหนีได้หรือหมดไปได้ แต่สามารถจำกัดได้ ซึ่งให้อิสรภาพแก่เรา
มารก์ เอ็ปสไตน์
นักจิตบำบัด นพ. มาร์ก เอ็ปสไตน์ สัมพันธ์อริยสัจ 4 กับ "โรคหลงตัวเองหลัก" (primary narcissism) ดังที่อธิบายโดย นพ. โดนัลด์ วินนิค็อตต์ ในทฤษฎีตนจริงตนปลอม (True self and false self) สัจจะแรกเน้นความหลีกเลี่ยงไม่ได้ในชีวิตที่จะเกิดความลบหลู่ต่อความภาคภูมิใจแบบหลงตัวเอง สัจจะที่สองกล่าวถึงความกระหายดั้งเดิมที่ทำให้ความลบหลู่เป็นเรื่องเลี่ยงไม่ได้ ส่วนสัจจะที่สามให้ความหวังของอิสรภาพโดยพัฒนาความคิดความรู้สึกเกี่ยวกับตนที่สมจริง และสัจจะที่สี่บอกวิธีการทำให้สำเร็จเช่นนั้น
การใช้ข้อปฏิบัติในศาสนาเพื่อการรักษา
มากกว่าพันปีแล้ว ที่มีการใช้ข้อปฏิบัติทางพุทธศาสนาทั่วโลกเพื่อจุดประสงค์ที่ไม่เกี่ยวกับศาสนา เมื่อเร็ว ๆ นี้ นักจิตวิทยาคลินิกชาวตะวันตก นักทฤษฎี และนักวิจัยได้รวมข้อปฏิบัติของพุทธในวิธีจิตบำบัดมากมายที่ดำเนินการอย่างเป็นระบบ โดยเฉพาะแล้ว คือรวมการฝึกสติโดยตรงเป็นเทคนิคการรักษาทางจิต และโดยอ้อม ๆ แล้ว จิตบำบัดที่อาศัยการเปลี่ยนความคิด (cognitive restructuring) มีหลักคล้ายกับการกำจัดความทุกข์ในศาสนาพุทธ
การฝึกสติ
ดร. ฟรอมม์ แยกแยะวิธีการเจริญทักษะสองอย่างที่ใช้ในการบำบัด คือ ดร. ฟรอมม์แสดงที่มาของเทคนิกหลังกว่ามาจากการฝึกสติในศาสนาพุทธ
วิธีการรักษาที่นิยมขึ้นเรื่อย ๆ สองอย่างที่ใช้เทคนิคการเจริญสติของพุทธศาสนาก็คือ การลดความเครียดอาศัยสติ (Mindfulness-based Stress Reduction ตัวย่อ MBSR) ของ ศ.ดร.จอน คาแบต-ซินน์ และพฤติกรรมบำบัดวิภาษวิธี (Dialectical behavior therapy ตัวย่อ DBT) ของ ศ.ดร.มาชา ไลน์แฮน การบำบัดเด่นอื่น ๆ ที่ใช้สติรวมทั้งการรักษาด้วยการยอมรับและการให้สัญญา (Acceptance and Commitment Therapy ตัวย่อ ACT) ของ ศ.ดร.สตีเวน ซี. เฮย์ส การฝึกการปรับตัว (Adaptation Practice) ของจิตแพทย์และคนพุทธเซน คือ นพ. คลิฟ เชอร์สล็อก และการบำบัดความคิดอาศัยสติ (Mindfulness-based Cognitive Therapy ตัวย่อ MBCT)
การลดความเครียดอาศัยสติ (MBSR)
ดร. คาแบต-ซินน์ได้พัฒนาโปรแกรม MBSR ยาว 8 สัปดาห์โดยใช้ระยะเวลากว่า 10 ปี ในการรักษาคนไข้ 4,000 คนที่ศูนย์การแพทย์ของมหาวิทยาลัยแมสซาชูเซตส์ เขาได้เขียนกล่าวถึง MBSR ไว้ว่า ""งาน" นี้ โดยเฉพาะอย่างยิ่งการฝึกเป็นปกติอย่างมีวินัยในการสำนึกจากขณะหนึ่งไปสู่อีกขณะหนึ่ง หรือที่เรียกว่า สติ เป็นการยอมรับทุก ๆ ขณะที่คุณรู้สึก ไม่ว่าจะดี ชั่ว หรือไม่น่ารัก นี้เป็นแก่นสารของการใช้ชีวิตที่เต็มไปด้วยภัยพิบัติ"
ดร. คาแบต-ซินน์ผู้เคยปฏิบัติตามแนวพุทธเซนกล่าวไว้ว่า
"แม้ว่าในเวลานี้การฝึกสติโดยมากจะสอนและปฏิบัติในบริบทของศาสนาพุทธ แต่ว่า สาระของมันเป็นเรื่องสากล มันไม่ใช่เรื่องบังเอิญว่าการเจริญสติเป็นคำสอนที่มาจากศาสนาพุทธ ที่ธุระหลักเป็นการเปลื้องความทุกข์และกำจัดความเข้าใจผิด ในด้านการวินิจฉัยทางการแพทย์เพื่อรักษา มีข้อพิสูจน์แล้วว่า MBSR มีประโยชน์ต่อคนไข้โรคซึมเศร้าและโรควิตกกังวล แต่ (จริง ๆ แล้ว) โปรแกรมมุ่งหมายช่วยทุกคนที่ประสบกับความเครียด/ความทุกข์ในระดับสำคัญ"
"หลักของโปรแกรมอยู่ที่การฝึกอบรมจิตตามแนวทางพุทธอย่างกวดขันโดยไม่รวมเอาศาสนาพุทธ (นี่เป็นสำนวนที่ผมชอบใช้) และโยคะ"
พฤติกรรมบำบัดวิภาษวิธี (DBT)
เมื่อกล่าวถึง DBT ผู้ปฏิบัติพุทธแบบเซน ดร. ไลน์แฮน กล่าวว่า "ดังที่ชื่อของมันแสดง ลักษณะสำคัญที่สุดของมันคือการเน้นเรื่อง "วิภาษวิธี" ซึ่งก็คือ การสมานฉันท์สิ่งตรงข้ามโดยเป็นการสังเคราะห์อย่างต่อเนื่อง... การเน้นเรื่องการยอมรับโดยเป็นตัวถ่วงดุลต่อความเปลี่ยนแปลง มาจากการรวมมุมมองโดยตรงจากข้อปฏิบัติของโลกตะวันออก (เซน) กับข้อปฏิบัติทางจิตวิทยาของโลกตะวันตก"
และได้กล่าวคล้าย ๆ กันอีกว่า "ทักษะเกี่ยวกับสติเป็นเรื่องหลักของ DBT เป็นทักษะที่สอนเป็นอย่างแรกและทบทวน ... ทุก ๆ อาทิตย์ ... ทักษะเป็นการปฏิบัติอบรมจิตในรูปแบบของจิตวิทยาและพฤติกรรมนิยมที่มาจากการฝึกจิตวิญญาณของโลกตะวันออก ซึ่งดิฉันได้รับมาจากการปฏิบัติของเซนมากที่สุด"
งานศึกษาทางคลินิกที่มีกลุ่มควบคุม ได้แสดงประสิทธิผลของ DBT ต่อคนไข้ความผิดปกติทางบุคลิกภาพแบบก้ำกึ่ง (BPD)
การรักษาด้วยการยอมรับและการให้สัญญา (ACT)
สติใน ACT หมายถึงการรวมด้านต่าง ๆ 4 ด้านของแบบจำลองการปรับใจให้เข้ากับสถานการณ์ ซึ่งเป็นทฤษฎีที่ ACT ประยุกต์ใช้ คือ ด้านต่าง ๆ ของสติใน ACT เหล่านี้ อ้างว่ามาจาก Relational Frame Theory (ตัวย่อ RFT) ซึ่งเป็นโปรแกรมงานวิจัยเกี่ยวกับภาษาและการรู้คิดที่เป็นฐานของ ACT ยกตัวอย่างเช่น ตนโดยเป็นบริบท (self as context) มาจากความสัมพันธ์แบบชี้เฉพาะของคำ (deictic verbal relation) เช่น ฉัน/คุณ ที่นี่/ที่โน่น ซึ่งงานวิจัย RFT แสดงว่าช่วยสร้างทักษะการเปลี่ยนมุมมองและการเชื่อมต่อกับบุคคลอื่น
หนังสือแบบช่วยตัวเองเกี่ยวกับ ACT (เช่น ) และวิธีการแบบ ACT อื่นที่ทดสอบแล้ว จะสอนการฝึกการพินิจพิจารณา แต่ถ้าใช้นิยามนี้ของคำว่าสติ ทักษะการปลดภัยจากความคิด เช่นการกล่าวคำซ้ำ ๆ (คือ จากความคิดที่มีปัญหา ให้กลั่นความมาให้เหลือคำเดียว แล้วกล่าวคำซ้ำ ๆ ให้ได้ยินเป็นเวลา 30 วินาที) ก็ยังมองว่าเป็นวิธีการทางสติด้วย
การฝึกการปรับตัว
จิตแพทย์ชาวอังกฤษ นพ. คลิฟ เชอร์สล็อก ที่ฝึกการปฏิบัติแบบเซนจากสำนักรินไซ ได้พัฒนาการฝึกการปรับตัว (Adaptation Practice ตัวย่อ Ap) ในปี 2520 มีฐานจากข้อปฏิบัติและการอบรมจิตแบบเซนที่ฝึกสติ/ความสำนึกอย่างลึกซึ้งในชีวิตประจำวัน มีการใช้การฝึกการปรับตัวเพื่อบรรเทาความซึมเศร้า ความวิตกกังวล ความโกรธ ความเครียด และปัญหาทางอารมณ์อย่างอื่นในระยะยาว
การเปลี่ยนความคิด
ศ. ดร. แอลเบิรต์ เอลลิส ผู้เรียกได้ว่าเป็น "คุณปู่ของการบำบัดโดยการปรับเปลี่ยนความคิดและพฤติกรรม (CBT)" ได้เขียนไว้ว่า "หลักการหลายอย่างที่รวมอยู่ในทฤษฎีของ Rational emotive behavior therapy (ตัวย่อ REBT) ไม่ใช่เรื่องใหม่ บางอย่างจริง ๆ ดั้งเดิมมาจากหลายพันปีก่อน โดยเฉพาะจากนักปรัชญาลัทธิสโตอิกชาวกรีกและโรมัน เช่น Epictetus และมาร์กุส เอาเรลิอุส และจากนักคิดลัทธิเต๋าและพุทธศาสนา (ดู Suzuki 1956, Watts 1959 )"
ตัวอย่างหนึ่งก็คือ พุทธศาสนากำหนดว่าความโกรธและพยาบาทเป็นเครื่องขวางกั้นการพัฒนาทางจิต (ดู นิวรณ์ สังโยชน์ และกิเลส) วิธีแก้ความโกรธที่สามัญก็คือการพินิจพิเคราะห์อย่างต่อเนื่องโดยเป็นความคิดที่ประกอบด้วยความเมตตา นี่คล้ายกับการใช้เทคนิค CBT ที่เรียกว่า การฝึกอารมณ์ (emotional training) ซึ่ง ดร.เอลลิส ได้กล่าวไว้อย่างนี้ว่า "ให้คิดถึงประสบการณ์ที่มีความสุขอย่างยิ่งกับบุคคลที่คุณตอนนี้กำลังรู้สึกโกรธ เมื่อคุณได้จินตนาการถึงประสบการณ์ความสุขเช่นนี้ และได้ความรู้สึกที่ดีกว่าปกติ ที่รู้สึกอบอุ่น เกี่ยวกับบุคคลนั้นโดยเป็นผลของการระลึกถึงความจำ ให้ทำอย่างนี้ต่อไป ให้ระลึกถึงประสบการณ์แห่งความสุขและความรู้สึกดี ๆ และพยายามทำความรู้สึกเหล่านี้ให้เหนือกว่าความรู้สึกเป็นศัตรู"
คำเตือนเกี่ยวกับพุทธศาสนาแบบโรแมนติก
พระภิกษุสายป่าไทยชาวอเมริกัน อ. ฐานิสฺสโร (Geoffrey DeGraff) กำหนดความคล้ายคลึงกันอย่างกว้าง ๆ ระหว่าง "จิตวิทยาโรแมนติก/มนุษยนิยม" กับศาสนาพุทธยุคต้น ๆ ว่าเป็นความเชื่อในการกระทำ/การแทรกแซงของมนุษย์ (เทียบกับของพระเจ้า) โดยวิธีที่อาศัยประสบการณ์ ปฏิบัติได้ และช่วยรักษาบำบัดได้ ท่านแสดงรากฐานของอุดมคติทางจิตวิญญาณของชาวตะวันตกปัจจุบันไปยังนักปรัชญาชาวเยอรมันสมัยโรแมนติกอิมมานูเอล คานต์ ต่อจากนั้นนักจิตวิทยาและนักปรัชญาชาวอเมริกัน นพ. วิลเลียม เจมส์ จิตแพทย์คาร์ล ยุง แล้วตามด้วยนักจิตวิทยามนุษยนิยม ศ. ดร. อับราฮัม มาสโลว์
ท่านยืนยันว่า มีความต่างหลัก ๆ ระหว่างจิตวิทยาโรแมนติก/มนุษยนิยมกับพุทธศาสนา ซึ่งสรุปความอยู่ในตาราง และชี้อ้อม ๆ ผู้ที่ยัดเยียดเป้าหมายของจิตวิทยาโรแมนติก/มนุษยนิยมในคำสอนของพระพุทธเจ้าว่าเป็น "คนโรแมนติกพุทธ" (จินตนิยมพุทธ) มีนักเขียนเสนอแนวคิดพุทธปัจจุบันที่กล่าวในลักษณะเดียวกัน
โดยเข้าใจถึงปัญหาความเหินห่างทางสังคมในชีวิตปัจจุบัน อ. ฐานิสฺสโรเขียนว่า "เมื่อจินตนิยมพุทธพูดถึงปัญหาเหล่านั้น นั่นก็จะเปิดประตูประเด็นต่าง ๆ ทางธรรมะที่สามารถช่วยคนให้ได้การปลอบประโลมใจที่กำลังแสวงหา และการทำเยี่ยงนั้นเป็นการเพิ่มพูนผลงานที่ทำโดยจิตบำบัด [...] แต่ว่า จินตนิยมพุทธก็ยังเป็นการปิดประตูประเด็นต่าง ๆ ทางธรรมะที่ค้านความหวังของบุคคลผู้ปรารถนาความสุขสุดยอดแบบอาศัยการเชื่อมต่อกัน (interconnectedness) (เพราะว่า) ธรรมะแบบดั้งเดิมเรียกร้องให้มีเนกขัมมะและจาคะ โดยตั้งอยู่ในความจริงว่า อะไรที่เชื่อมต่อกันย่อมไม่เที่ยง และความสุขอะไร ๆ ที่อิงความไม่เที่ยงนี้เป็นการเชื้อเชิญหาความทุกข์ ความสุขที่แท้จริงจะต้องยิ่งไปกว่าการพึ่งพาอาศัยกันและกันและความเชื่อมต่อกัน คือต้องก้าวไปถึงสิ่งที่ไม่มีปัจจัย (พระนิพพาน) [...] (และ) ประตูทางจินตนิยมพุทธก็จะปิดเรื่องที่เป็นรากฐานธรรมะที่ออกแบบเพื่อแก้ความทุกข์ระดับต่าง ๆ ที่ยังหลงเหลืออยู่แม้บุคคลจะได้เชี่ยวชาญการได้ความเป็นเอกภาพแล้ว""
การศึกษาและงานวิจัย
นักวิจัยที่สนใจศึกษาส่วนที่เชื่อมต่อกันระหว่างศาสนาพุทธและจิตวิทยาในทวีปอเมริกาเหนือจำต้องปรับตนให้เข้ากับโปรแกรมการศึกษาเกี่ยวกับโลกตะวันออกและกับจิตวิทยา หรือว่าต้องศึกษาเอาเอง โปรแกรมการศึกษาอุทิศให้กับทั้งพุทธศาสนาและจิตวิทยาในทวีปอเมริกาเหนือในสถาบันที่ได้รับการรับรองมีน้อยมาก แต่ว่า มหาวิทยาลัยโทรอนโตมีวิชารอง (อีกไม่นานจะเป็นวิชาหลัก) ที่เรียกว่า "พุทธศาสนากับสุขภาพจิต (Buddhism and Mental Health)"
สำหรับการฝึกทางคลินิก มีโปรแกรมระดับปริญญาโท ที่เรียกว่า Contemplative Psychotherapy (จิตบำบัดแบบพิจารณา) ที่มหาวิทยาลัยนาโรปาในเมืองโบลเดอร์ รัฐโคโลราโดที่ได้การรับรอง เป็นหลักสูตรลูกผสมระหว่างจิตวิทยาพุทธกับวิธีการทางจิตบำบัดของชาวตะวันตก โดยจัดให้มีค้อร์สปฏิบัติแบบรวมหลายครั้ง และให้มีการปฏิบัติอบรมจิตอย่างต่อเนื่อง เป็นโปรแกรมที่ตั้งขึ้นในปี 2521 และออกเบบเพื่อเตรียมตัวสอบรับใบอนุญาตเป็นผู้ให้คำปรึกษามืออาชีพ
จิตบำบัดและศาสนาพุทธ
Kohut Winnicott Bhante Kovida
ผีเสื้อเหยี่ยวบอนเขียว
ชีววิทยาและความสำคัญทางเศรษฐกิจ
ตัวเต็มวัยมีลักษณะของส่วนหัวเรียว ลำตัวอ้วน และเรียวแหลมไปทางด้านท้อง ปีกคู่หน้ายาวแคบ พื้นปีกเป็นสีน้ำตาลพาดด้วยแถบเฉียงสีเขียวที่มีเส้นขอบสีดำหนาด้านบนบริเวณปลายปีก โดยมีปีกคู่หลังเล็กและสั้นกว่าปีกคู่หน้า ส่วนของปลายปีกกว้าง พื้นปีกเป็นสีน้ำตาล ในระยะตัวหนอนมี 5 ระยะ แบ่งได้เป็น 2 รูปแบบ เริ่มแรกลำตัวมีสีเขียว พบรอยแต้มบริเวณด้านข้างคล้ายดวงตา (eyes- spots)  ตั้งแต่ปล้องที่ 2-5  และมีส่วนของรยางค์ที่ยืนออกมาจากปล้องท้องส่วนท้ายคล้ายส่วนหาง (tail horn)  ต่อมาเมื่อพัฒนา จนเข้าสู่ปลายระยะที่ 5 ตัวหนอนจะมีสีน้ำตาลแดง รอยแต้มบริเวณด้านข้างคล้ายดวงตามีขนาดใหญ่ขึ้น ส่วนของรยางค์ส่วนท้ายหดสั้น และกินอาหารปริมาณน้อยลง เพื่อเตรียมตัวเข้าสู่ระยะดักแด้ (pupation)   ผีเสื้อเหยี่ยวบอนเขียว ศัตรูพืชที่สำคัญทางเศรษฐกิจ เนื่องจากในระยะตัวหนอน มีพืชอาหารที่หลากหลาย ได้แก่ พืชวงศ์บอน (Araceae)  เช่น สกุล Alocasia Amorphophallus Arisaem, Caladium, Colocasia, Dieffenbachia วงศ์ต้นส้มกุ้ง (Begoniaceae) เช่น สกุล Begonia วงศ์ผักปลาบ (Commelinaceae) เช่น สกุล Commelina  วงศ์กะตังใบ  (Leeaceae) สกุล  Leea, Cissus  รวมถึงวงศ์องุ่น  (Vitidaceae) เช่น สกุล Vitis เป็นต้น
การพรางตัว (camouflage)
การพรางตัว (camouflage) ตัวหนอนช่วงปลายระยะที่ 5 ก่อนเข้าสู่ระยะดักแด้ มีสีน้ำตาลแดง จะมีลักษณะภายนอกและสีที่คล้ายคลึงกับพืชอาหาร เช่น พืชในสกุลใบส้มกุ้ง(Begonia) ดังแสดงในภาพ ซึ่งปฏิสัมพันธ์ที่เกิดขึ้นระหว่างพืชอาหารและหนอนผีเสื้อ ส่งผลให้ตัวหนอนสามารถหลบหลีกสัตว์ผู้ล่า และ เพิ่มโอกาสการอยู่รอดในธรรมชาติมากยิ่งขึ้น
การเลียนแบบ (mimicry)
การเลียนแบบ (mimicry) เพื่อป้องกันตัวจากสัตว์ผู้ล่า โดยอาศัยหลักการ เลียนรูปร่างหรือลักษณะของสิ่งมีชีวิตต้นแบบ (model) ซึ่งมักจะเป็นสิ่งมีชีวิตที่มีอันตราย หรือมีรสชาติที่ไม่พึงประสงค์สำหรับสัตว์ผู้ล่า กรณีหนอนผีเสื้อเหยี่ยวบอนเขียว จะมีลักษณะของแต้มที่คล้ายคลึงกับดวงตา (eyes- spots)  ทำให้สัตว์ผู้ล่าเข้าใจว่าอาจเป็นดวงตาของผู้ล่าอื่นๆ เช่น งู นก อีกทั้งบริเวณแต้มดังกล่าวยังลวงสัตว์ผู้ล่าให้เข้าใจว่าเป็นส่วนหัว เป็นต้น อย่างไรก็ตามหนอนผีเสื้อหลายกลุ่มมีการปรากฏลักษณะดังกล่าวเช่นเดียวกัน ซึ่งเป็นลักษณะที่คล้ายคลึงกันโดยบังเอิญ ไม่ใช่ลักษณะที่ร่วมกันทางสายวิวัฒนาการ (convergence evolution) เนื่องด้วยข้อจำกัดทางสภาพแวดล้อมที่ใกล้เคียงกัน หรืออาจมีสัตว์ผู้ล่าร่วมกัน เป็นต้น
การมีอวัยวะรับคลื่นเสียง (tympanum)
การมีอวัยวะรับคลื่นเสียงที่มีประสิทธิภาพของผีเสื้อเหยี่ยวบอนเขียว ในการรับสัญญาณคลื่นเสียงที่มีความถี่อยู่ในช่วง 30- 50 dB ซึ่งตั้งอยู่บริเวณฐานของรยางค์ปาก จากหลักฐานทางฟอสซิล เชื่อว่ามีการพัฒนาของอวัยวะรับคลื่นเสียงของแมลงกลุ่มต่างๆ ในช่วง 65- 80 ล้านปีที่แล้ว ใกล้เคียงกับช่วงเวลาที่มีการพัฒนาระบบการเคลื่อนที่ของค้างคาวโดยใช้เสียง (echolocation) ชี้ให้เห็นว่า มีการวิวัฒนาการร่วมกันระหว่างเหยื่อและผู้ล่าในเส้นทางสายวิวัฒนาการเกิดขึ้น ซึ่งการแข่งขันระหว่างกลุ่มสิ่งมีชีวิต (arm race) เพื่อเพิ่มโอกาสในการอยู่รอดของเผ่าพันธุ์มากที่สุด โดยหลักการ คือ ขณะเคลื่อนที่ค้างคาวจะส่งสัญญาณคลื่นเสียงที่มีความถี่ (ระดับ ultrasonic) ออกไป เมื่อคลื่นเสียงตกกระทบกับวัตถุ จะสะท้อนกลับยังอวัยวะรับเสียงของค้างคาว จึงทำให้รับทราบถึงขนาดและ ตำแหน่งของเหยื่อ ขณะเดียวกันผีเสื้อเหยี่ยวบอนเขียวสามารถตรวจจับสัญญาณดังกล่าว และหลบหลีกได้ทัน ก็สามารถอยู่รอดได้ เป็นต้น นอกจากนี้ค้างคาวยังมีการสามารถพัฒนา วิธีดักฟังเสียงของเหยื่อ (passive acoustics) เช่น เสียงจากการกระพือปีกของแมลง เพื่อเพิ่มประสิทธิภาพในการล่าเหยื่อมากขึ้น
เลตส์เชียส์ทูดิส
เลตส์เชียส์ทูดิส เป็นสตูดิโออัลบั้มเต็มชุดที่สอง โดยวงดนตรีโพสต์ฮาร์ดคอร์ชาวอเมริกัน สลีปปิงวิทไซเรนส์ ออกจำหน่ายเมื่อวันที่ 10 พฤษภาคม พ.ศ. 2554 ผ่านค่ายเพลงไรส์เรเคิดส์ ชื่อเดิมอัลบั้มนี้ คือ "ฮูอาร์ยูนาว?" (Who Are You Now?) ได้ตั้งชื่อตามศีลธรรมของชาวคริสต์ แต่ได้เปลี่ยนชื่อ เนื่องจากอัลบั้มนี้ไม่เกี่ยวข้องกับศาสนาใด ๆ เลย อัลบั้มนี้เป็นครั้งแรกที่มีมือกีตาร์ เจสซี ลอว์สัน และแจ็ก ฟาวเลอร์ อัลบั้มนี้ออกซิงเกิลแรก ได้แก่ "ดูอิตนาวรีเมมเบอร์อิตเลเทอร์" (Do It Now Remember It Later) เมื่อวันที่ 7 เมษายน พ.ศ. 2554 มิวสิกวิดีโอเวอร์ชันอะคูสติกของเพลง "ออลมายฮาร์ต" (All My Heart) ออกเผยแพร่ในยูทูบ ซึ่งมีเคลลิน ควินน์ และเจสซี ลอว์สัน ทำการแสดงเพลงนี้ด้วย ซิงเกิลที่สอง "ไฟเออร์" (Fire) ออกเมื่อวันที่ 28 เมษายน พ.ศ. 2554 และในวันที่ 7 กรกฎาคม พ.ศ. 2554 ในบัญชีทวิตเตอร์ของเคลลิน ควินน์ ได้ยืนยันว่ากำลังถ่ายทำวิดีโอของเพลง "อิฟยูแคนต์แฮง" (If You Can't Hang) และมิวสิกวิดีโอได้ออกเผยแพร่ในยูทูบเมื่อวันที่ 14 กันยายน พ.ศ. 2544
รายชื่อเพลง
คำร้องทั้งหมดแต่งโดย เคลลิน ควินน์ และ เจสซี ลอว์สัน ดนตรีโดยสลีปปิงวิทไซเรนส์
ไอทีวี การ์ตูนคลับ
ไอทีวี การ์ตูนคลับ เป็นรายการโทรทัศน์ที่ผลิตขึ้นโดย บริษัท เอฟฟ์ จำกัด EFF ออกอากาศทาง สถานีโทรทัศน์ไอทีวี (สถานีโทรทัศน์ทีไอทีวี) ทุกวันเสาร์ และ วันอาทิตย์ เวลา 8.00 -10.00 น. มีพีธีกรรายการคือ นพ ธนพ ตันอนุชิตติกุล และ นัท ธนัท ตันอนุชิตติกุล ปัจจุบันเสียชีวิต วัย 38 ปี วันที่ 5 พ.ค. 66 อย่างไรก็ตามในช่วงปี พ.ศ. 2550 ได้เปลี่ยนชื่อรายการเป็น ทีไอทีวี การ์ตูนคลับ
ประวัติ
ไอทีวี การ์ตูนคลับ เป็นรายการที่ 3 ที่ออกอากาศนำภาพยนตร์การ์ตูนทางช่องไอทีวี นับตั้งแต่รายการไออนิเมะ และ รายการอนิเมะที่ DEX ซื้อเวลาฉาย โดยรายการนี้ได้นำอนิเมะและโทคุซัทสึที่ถือลิขสิทธิ์มาออกอากาศทางโทรทัศน์ ซึ่งต่างกับช่อง 9 การ์ตูน ที่นำภาพยนตร์อนิเมะมาพากย์เอง
ช่วงแรกในการออกอากาศจะฉายการ์ตูนอาทิตย์ละ 3 เรื่อง (2 วัน เสาร์ - อาทิตย์) แล้วเพิ่มเป็น 1 เรื่องในเวลาต่อมา แล้วเป็น 4 เรื่อง (วันเสาร์เป็นมาสค์ไรเดอร์, วันอาทิตย์เป็นซูเปอร์เซ็นไต และอนิเมะอีก 3 เรื่อง) รายการได้ยุติลงเมื่อ สิ้นเดือน ธันวาคม 2550 (เสาร์ - อาทิตย์ สุดท้ายของเดือน) ส่งผลทำให้อนิเมะและภาพยนตร์โทคุซัทสึที่ฉายในขณะนั้นได้ย้ายออกอากาศไปในสถานีโทรทัศน์ช่องอื่นทั้ง ช่อง 3 และ ช่อง 9
แต่ว่าในปี พ.ศ. 2551 ได้ทำรายการใหม่มีชื่อว่า การ์ตูนฮิต แต่ออกอากาศได้แค่เพียง 2 สัปดาห์ เนื่องจากสถานีก็ได้ปิดตัวไปและถูกเปลี่ยนเป็นไทยพีบีเอส
เทศมณฑลแอนทริม
แอนทริม (Antrim) เป็นหนึ่งในหกเทศมณฑลของไอร์แลนด์เหนือ ตั้งชื่อตามเมืองแอนทริม ตั้งอยู่ทางทิศตะวันออกเฉียงเหนือของทะเลสาบล็อกเน เทศมณฑลมีพื้นที่ 3,046 ตารางกิโลเมตร (1,176 ตารางไมล์) และมีประชากรประมาณ 618,000 คน ความหนาแน่นประชากรอยู่ที่ 203 คนต่อตารางกิโลเมตร หรือ 526 คนต่อตารางไมล์ แอนทริมยังเป็นหนึ่งใน 32 เทศมณฑลดั้งเดิมของไอร์แลนด์
จากการสำมะโนประชากรใน ค.ศ. 2001 พบว่า แอนทริมเป็นเพียงหนึ่งในสองเทศมณฑลของไอร์แลนด์ที่ประชากรมีภูมิหลังจากนิกายโปรเตสแตนต์ อีกแห่งหนึ่งคือเทศมณฑลดาวน์ทางภาคใต้
วัดสว่างอารมณ์ (อำเภอหนองเรือ)
วัดสว่างอารมณ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโนนทัน อำเภอหนองเรือ จังหวัดขอนแก่น
สิมของวัดสว่างอารมณ์มีความแปลกจากสิมหลังอื่น ๆ แต่เดิมมีลักษณะเป็นรูปสี่เหลี่ยมจตุรัส หลังคาทำทรงปั้นหยาซ้อนด้วยเรือนยอด 2 ชั้นทรงจั่ว ทำยอดปั้นลมแทนโหง่ มีรวยระกาและหางหงส์ สีหน้า (หน้าบัน) แต้มสี มุงสังกะสีทั้งหลังมีการต่อเติมเพิงด้านหน้า ผนังก่ออิฐถือปูน มีแอวขันแบบปากพานเตี้ย ซุ้มหน้าต่างก่อโค้งปลายแหลมมีบานปิดเปิดเข้าด้านใน เชิงชายทำลายฟันปลาแต้มสีสลับกัน ผนังด้านนอกทำร่องเป็นซุ้มเล็กยอดแหลมลึกลงไป คล้ายซุ้มจะประดิษฐานองค์พระขนาดเล็ก แต่เมื่อเกิดความชำรุดจากความชื้นและความเค็มของดิน จึงได้รื้อสิมหลังเดิมและสร้างหลังใหม่โดยสร้างตามแบบเดิมแต่เปลี่ยนแปลงหลังคาจั่วเป็นแบบภาคกลาง
บิสโก้ นรชนคนโคตรเห็ด
บิสโก้ นรชนคนโคตรเห็ด เป็นซีรีส์ไลต์โนเวลญี่ปุ่น เขียนโดยชินจิ โคบูคูโบะ และวาดภาพประกอบโดยเค อากากิชิ ร่วมด้วย mocha ที่รับผิดชอบการออกแบบฉาก ตีพิมพ์โดยสำนักพิมพ์ ASCII Media Works ตั้งแต่เดือนมีนาคม พ.ศ. 2561 โดยเป็นหนังสือในเครือเด็งเงกิบุงโกะ ปัจจุบันวางจำหน่ายถึงเล่มที่ 8 ไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์ ได้รับการดัดแปลงเป็นมังงะ วาดภาพโดยยูซูเกะ ทากาฮาชิ เผยแพร่ออนไลน์ระหว่างเดือนเมษายน พ.ศ. 2562 ถึงมีนาคม พ.ศ. 2564 ทางนิตยสารมังงะออนไลน์ Manga UP! ของบริษัทสแควร์เอนิกซ์ และรวบรวมตีพิมพ์เป็นหนังสือการ์ตูนรวมเล่ม (ทังโกบง) 4 เล่ม ภาคสองของมังงะวาดภาพโดยโซ นัคตสึกิจะเริ่มเผยแพร่ทางนิตยสารเดียวกันในเดือนธันวาคม พ.ศ. 2564 มังงะภาคแรกมีลิขสิทธิ์ในประเทศไทยโดยสำนักพิมพ์เซนชูในชื่อเรื่องภาษาไทยว่า บิสโก เซียนเห็ดแดนเถื่อน ได้รับการดัดแปลงเป็นซีรีส์อนิเมะโทรทัศน์สร้างโดยสตูดิโอ OZ ออกอากาศตั้งแต่เดือนมกราคมถึงมีนาคม พ.ศ. 2565
ซูเปอร์ฮิต
ซูเปอร์ฮิต เป็นโปรเจ็กท์พิเศษของนิธิทัศน์ โปรโมชั่น โดยเป็นการนำศิลปินนักร้องในสังกัดมาขับร้องเพลงลูกทุ่งที่เคยได้รับความนิยมมาก่อน ด้วยรูปแบบดนตรีที่ทันสมัยและสนุกสนานยิ่งขึ้นกว่าเดิม เข้าถึงผู้ฟังทุกกลุ่มเป้าหมาย โดยใช้เครื่องดนตรีบันทึกเสียง เช่น ดรัมแมชชีน กีตาร์ คีย์บอร์ด และเครื่องเป่าบางชิ้น
ซูเปอร์ฮิตครั้งแรก
นิธิทัศน์ออกวางตลาดอัลบั้ม "ซูเปอร์ฮิต" ครั้งแรกในปี พ.ศ. 2533 โดยศิลปินรายแรกคือ ดอน สอนระเบียบ ตามด้วย พรพิมล ธรรมสาร, ยุรนันท์ ภมรมนตรี และ สเตทเอ็กซ์เพรส โดยใช้ชื่อศิลปินตามด้วยคำว่าซูเปอร์ฮิตเป็นชื่ออัลบั้ม จากนั้นเป็นผลงานในชื่อชุด "เพลงคู่ซูเปอร์ฮิต", "ซูเปอร์ฮิต สเปเชี่ยล", "เมดเล่ย์ซูเปอร์ฮิต" โดยศิลปินนักร้องอีกหลายคน รวมทั้งได้นำนักร้องเพลงลูกทุ่งต้นฉบับมาขับร้องกับดนตรีใหม่ในชื่อชุด "อภิมหาลูกทุ่งซูเปอร์ฮิต"  ส่วนชื่อ "เพลงหวานซูเปอร์คลาสสิก" เริ่มมีขึ้นในอัลบั้มของ โอภาส ทศพร ซึ่งเป็นอัลบั้มที่ประสบความสำเร็จอย่างมาก
ความสำเร็จ
แม้จะมีชื่ออัลบั้มที่ต่างกัน แต่ก็ถือว่าผลงานเพลงเก่าทำใหม่ล้วนอยู่ในสกุลซูเปอร์ฮิตแทบทั้งสิ้น และด้วยการใช้เวลาโปรโมทเพลงกว่าสิบชั่วโมงต่อสัปดาห์เพื่อออกอากาศทางช่อง 9 อ.ส.ม.ท. ทำให้ซูเปอร์ฮิตกลายเป็นชื่อเรียกติดปากคนฟังไปโดยปริยายเมื่อนึกถึงค่ายเพลง โดยมีอัลบั้มซูเปอร์ฮิตตามมาอีกนับร้อยชุด  ขณะที่ผลงานเพลงสร้างสรรค์ของศิลปินซึ่งเป็นที่ยอมรับในแง่คุณภาพ เช่น ติ๊ก ชีโร่, ไฮดร้า ฯลฯ  กลับค่อยๆ ลดลง จนเกิดการล่มสลายของค่ายไปในที่สุด แต่อย่างไรก็ตาม โปรเจ็กท์ "ซูเปอร์ฮิต" ทำให้วงการเพลงลูกทุ่งกลับมาเฟื่องฟูอีกครั้ง ด้วยการบุกเบิกการนำเพลงเก่ามาทำดนตรีในสมัยใหม่
ของเหลวในร่างกายพร่อง
ในวิชาสรีรวิทยาและแพทยศาสตร์ ของเหลวในร่างกายพร่อง หรือปริมาตรเลือดน้อย (hypovolemia) หรือช็อก เป็นสถานะที่มีปริมาตรเลือดลดลง หรือกล่าวให้เจาะจงว่า มีปริมาตรน้ำเลือดลดลง ถือเป็นภาวะปริมาตรน้ำในร่างกายลดลงจากองค์ประกอบในหลอดเลือด (หรือการเสียปริมาตรเลือดจากเหตุอย่างภาวะมีเลือดออกหรือขาดน้ำ) แต่เนื่องจากภาวะของเหลวในร่างกายพร่องเป็นภาวะปริมาตรน้ำในร่างกายลดลงที่สำคัญที่สุด บางครั้งสองคำนี้จึงใช้แทนกัน
ของเหลวในร่างกายพร่องมีลักษณะ คือ เกลือ (โซเดียม) พร่อง จึงต่างจากภาวะเสียน้ำ ซึ่งนิยามจากการเสียน้ำในร่างกายเกิน
สาเหตุ
สาเหตุของของเหลวในร่างกายพร่องที่พบบ่อย คือ
รินะ คาวาเอ
รินะ คาวาเอ ( เกิดเมื่อ 12 กุมภาพันธ์ ค.ศ. 1995)  เป็นนักแสดงและอดีตนักร้องชาวญี่ปุ่น เธอยังเป็นอดีตสมาชิกของเอเคบีโฟร์ตีเอต ทีมเอ เธอยังอยู่ในกลุ่มที่เรียกว่า Anrire กับ อันนะ อิริยามะ และ เรนะ คาโตะ. พวกเขาปรากฏตัวในซิงเกิล "อิคูจินาชิ Masquerade" ของริโนะ ซาชิฮาระ ซึ่งติดอันดับหนึ่งในชาร์ตซิงเกิลประจําสัปดาห์ของออริคอนญี่ปุ่น
2012–2014
คาวาเอออดิชั่นเข้าร่วมเอเคบีโฟร์ตีเอต และได้รับเลือกให้เข้าร่วมในรุ่นเคนคิวเซ รุ่นที่ 7 ในเดือนกรกฎาคม 2010
ในเดือนมีนาคม 2012 เธอได้รับการเลื่อนตําแหน่งเป็นทีม 4 และถูกย้ายไปทีม เอ ในเดือนสิงหาคม ไม่นานหลังจากซีรีส์ชิริสึ บากาเลยะ คูโคว สิ้นสุดลงในวันที่ 30 มิถุนายน มีการประกาศว่าคาวาเอจะมีส่วนร่วมในการดัดแปลงภาพยนตร์ ซึ่งภาพยนตร์เรื่องนี้จะถูกนําแสดงโดยสมาชิกหลายคนจากวงเอเคบีโฟร์ตีเอต
ถูกโจมตี
เกิดขึ้นระหว่างงาน "จับมือ" ของวงในวันที่ 25 พฤษภาคม 2014 ที่ศูนย์ประชุมและวัฒนธรรมอุตสาหกรรมอิวาเตะในเมืองทากิซะวะ จังหวัดอิวาเตะ ส่งผลให้มีผู้ได้รับบาดเจ็บเป็นสมาชิกสองคนของเอเคบีโฟร์ตีเอต ได้แก่ อันนา อิริยะมะ วัย 18 (อายุในขณะนั้น) กับ รินะ คาวาเอ วัย 19 (อายุในขณะนั้น) และเจ้าหน้าที่อีกคนซึ่งพยายามเข้าห้ามเหตุการณ์ ทั้งสามคนถูกส่งไปยังโรงพยาบาลโดยทันที ผู้ก่อเหตุถูกจับกุมและตัดสินจำคุกเป็นเวลาหกค.ศ.
2014–ปัจจุบัน
ในการเลือกตั้งทั่วไปค.ศ. 2014 ของเอเคบีโฟร์ตีเอต เธอได้อันดับที่ 16 ด้วยคะแนน 39,120 คะแนน และได้รับตำแหน่งในการโปรโมตซิงเกิลถัดไป "โคโคโระโนะพลาคาร์ด"
เธอได้ประกาศจบการศึกษาจากเอเคบีโฟร์ตีเอต เมื่อวันที่ 26 มีนาคม ค.ศ. 2015 เธอมีพิธีสำเร็จการศึกษาระหว่างคอนเสิร์ตฤดูร้อนของ เอเคบีโฟร์ตีเอต ที่ ไซตามะ ซูเปอร์อารีน่า เมื่อวันที่ 2 สิงหาคม และมีการแสดงครั้งสุดท้ายในวันที่ 4 สิงหาคม ค.ศ. 2015 ในเดือนพฤศจิกายน ค.ศ. 2015 มีการประกาศว่าเธอจะร่วมแสดงกับ มิซึกิ ทากาฮาตะใน เอ็นเอชเค อาซาโดระ
วันที่ 17 พฤษภาคม ค.ศ. 2019 คาวาเอประกาศการตั้งครรภ์และการแต่งงานกับนักแสดงโทโมกิ ฮิโรเซะ เธอให้กำเนิดลูกคนแรกของเธอเมื่อวันที่ 8 พฤศจิกายน ค.ศ. 2019
วอลเลย์บอลหญิงในโอลิมปิกฤดูร้อน 2012
วอลเลย์บอลหญิงในโอลิมปิกฤดูร้อน 2012 เป็นการแข่งขันวอลเลย์บอลหญิง จำนวน 12 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 13 นับตั้งแต่ปี ค.ศ. 1964 จัดการแข่งขันระหว่างวันที่ 28 กรกฎาคม ถึง 11 สิงหาคม 2012 ที่อีเลส คอร์ต เอ็กฮิตบิชั่น เซนเตอร์ โดยวอลเลย์บอลหญิงทีมชาติบราซิล สามารถคว้าเหรียญทองไปครองได้เป็นสมัยที่ 2
ไมโครนีเชีย (ภูมิภาค)
ไมโครนีเชีย (Micronesia) เป็นชื่อกลุ่มเกาะที่อยู่ทางตอนเหนือของโอเชียเนีย ส่วนใหญ่ในอดีตมักตกเป็นอาณานิคมของสหรัฐในฐานะดินแดนในภาวะทรัสตีแห่งสหประชาชาติแทบทั้งสิ้น ซึ่งเมื่อก่อนนี้ตกเป็นเมืองขึ้นของประเทศเยอรมนี ซึ่งต่อมาประเทศญี่ปุ่นได้ไปยึดครองในช่วงสงครามโลกครั้งที่ 1และถูกยึดไปในช่วงสงครามโลกครั้งที่ 2 ยกเว้นสาธารณรัฐคิริบาสเท่านั้นที่เป็นอาณานิคมของสหราชอาณาจักร ที่สำคัญคือภูมิภาคนี้ยังเป็นสมรภูมิการรบภาคพื้นแปซิฟิกระหว่างประเทศญี่ปุ่นและสหรัฐด้วย ทั้งที่ประเทศคิริบาส เกาะเวก เกาะนิวกินี และที่อื่น ๆ ด้วย สำหรับภูมิภาคไมโครนีเชียประกอบด้วย 5 ประเทศและ 2 ดินแดน คือ